钦定古今图书集成/明伦汇编/官常典/第082卷 > 安德县公端
## 钦定古今图书集成/明伦汇编/官常典/第082卷 > 安德县公端

按《魏书高阳王传》：“高阳文孝王泰兄端，字宣雅，美容
貌，颇涉书史。起家散骑侍郎，累迁通直常侍、鸿胪、太
常少卿、散骑常侍。出为安东将军、青州刺史。是时萧
衍遣将寇逼徐扬，除端抚军将军、金紫光禄大夫、使
持节东南道大使，处分军机。贼平，拜镇军将军、兖州
刺史。俄而衍将复寇徐兖，围逼州城。端率在州文武”
拒守，得全。以功封安德县开国公，食邑五百户。还，除
都官尚书，与雍俱遇害。赠车骑大将军、仪同三司、相
州刺史。子峻袭爵。齐受禅，爵例降。